Title: ประกาศองค์การบริหารส่วนตำบลนาแว เรื่อง การดำเนินการเกี่ยวกับข้อมูลข่าวสารส่วนบุคคล ตามมาตรา 23 (3) แห่งพระราชบัญญัติข้อมูลข่าวสารของราชการ พ.ศ. 2540

ประกาศองค์การบริหารส่วนตำบลนาแว

ประกาศองค์การบริหารส่วนตำบลนาแว
เรื่อง
การดำเนินการเกี่ยวกับข้อมูลข่าวสารส่วนบุคคล
ตามมาตรา ๒๓
(๓) แห่งพระราชบัญญัติข้อมูลข่าวสารของราชการ
พ.ศ. ๒๕๔๐[๑]

องค์การบริหารส่วนตำบลนาแว อำเภอฉวาง จังหวัดนครศรีธรรมราช
เป็นหน่วยงานบริหารราชการส่วนท้องถิ่น มีการจัดระบบข้อมูลข่าวสารส่วนบุคคลดังนี้

(ก)  ประเภทของบุคคลที่มีการเก็บข้อมูลไว้
- คณะผู้บริหารองค์การบริหารส่วนตำบล
- ประธานและรองประธานสภาองค์การบริหารส่วนตำบล
- สมาชิกสภาองค์การบริหารส่วนตำบล
- พนักงานส่วนตำบล
- ลูกจ้างประจำ/พนักงานจ้าง

(ข)  ประเภทของระบบข้อมูลข่าวสารส่วนบุคคล
- ทะเบียนผู้บริหารองค์การบริหารส่วนตำบล
- ทะเบียนประธานและรองประธานสภาองค์การบริหารส่วนตำบล
- ทะเบียนสมาชิกสภาองค์การบริหารส่วนตำบล
- บัตรประวัติพนักงานส่วนตำบล
- บัตรประวัติลูกจ้างประจำ
- บัตรประวัติพนักงานจ้าง

(ค)  ลักษณะการใช้ข้อมูลตามปกติ
๑)
คณะผู้บริหารองค์การบริหารส่วนตำบล/ประธานและรองประธานสภาองค์การบริหารส่วนตำบล/สมาชิกสภาองค์การบริหารส่วนตำบล
- ใช้เป็นหลักฐานการดำรงตำแหน่ง
๒) พนักงานส่วนตำบล/ลูกจ้างประจำและพนักงานจ้าง
- ใช้ในการบริหารงานบุคคลขององค์การบริหารส่วนตำบล

(ง)  วิธีการขอตรวจดูข้อมูลข่าวสารของเจ้าของข้อมูล
-
กรอกแบบฟอร์มขอตรวจสอบทะเบียนประวัติคณะผู้บริหารองค์การบริหารส่วนตำบล/ประธานและรองประธานสภาองค์การบริหารส่วนตำบล/สมาชิกสภาองค์การบริหารส่วนตำบล/พนักงานส่วนตำบล/ลูกจ้างประจำและพนักงานจ้าง
- ปลัดองค์การบริหารส่วนตำบลหรือหัวหน้าสำนักงานปลัดองค์การบริหารส่วนตำบลเป็นผู้พิจารณาอนุมัติ

(จ)  วิธีการขอแก้ไขเปลี่ยนแปลงข้อมูล
- การแก้ไข วัน เดือน ปีเกิด ปฏิบัติตามระเบียบสำนักนายกรัฐมนตรี
ว่าด้วยการขอแก้ไข วัน เดือน ปีเกิด ในทะเบียนประวัติข้าราชการ พ.ศ. ๒๕๔๘
- การแก้ไขเพิ่มเติมรายการในบัตรประวัติ มีแนวทางปฏิบัติดังนี้
๑) รายการเปลี่ยนแปลงหรือเพิ่มเติม
จะต้องแจ้งให้องค์การบริหารส่วนตำบลนาแวทราบ เพื่อทำบันทึกในบัตรประวัติ
๑.๑ การผ่านการอบรม ดูงาน และการได้รับเครื่องราชอิสริยาภรณ์
แจ้งการเปลี่ยนแปลงหรือเพิ่มเติมรายการดังกล่าว โดยแนบสำเนาเอกสารหลักฐานที่เกี่ยวข้องให้องค์การบริหารส่วนตำบลนาแว
จำนวน ๓ ชุด
๑.๒ การเพิ่มวุฒิการศึกษา ใช้หลักฐานสำเนาประกาศนียบัตร
ปริญญาบัตรและสำเนาแสดงผลการศึกษา (Transcript) จำนวน ๓ ชุด
๑.๓ การเปลี่ยน ชื่อตัว - ชื่อสกุล ให้แจ้งการเปลี่ยนแปลง
โดยแนบสำเนาเอกสารหลักฐานใบเปลี่ยน ชื่อตัว - ชื่อสกุล พร้อมกับแนบ ทร. ๑๔
(สำเนาทะเบียนบ้าน) จำนวน ๓ ชุด
๑.๔ การเพิ่มเติมรายการอื่น ๆ เช่น
การได้รับคัดเลือกเป็นข้าราชการดีเด่นให้ส่งสำเนาใบประกาศหรือหลักฐานอื่น ๆ จำนวน
๓ ชุด

(ฉ)  แหล่งที่มาของข้อมูล
๑) คณะผู้บริหารองค์การบริหารส่วนตำบล/ประธานและรองประธานสภาองค์การบริหารส่วนตำบล/สมาชิกสภาองค์การบริหารส่วนตำบล
- คำสั่งแต่งตั้ง
- ผู้ดำรงตำแหน่ง
๒) พนักงานส่วนตำบล/ลูกจ้างประจำและพนักงานจ้าง
- เจ้าของประวัติ
- คำสั่งบรรจุ แต่งตั้งโอน (ย้าย) เลื่อนขั้นเงินเดือน
- สัญญาจ้างพนักงานจ้าง

จึงประกาศให้ทราบโดยทั่วกัน

ประกาศ
ณ วันที่ ๑๕ ตุลาคม พ.ศ. ๒๕๕๓
สุชาติ
 คงแก้ว
นายกองค์การบริหารส่วนตำบลนาแว

ปริยานุช/ผู้จัดทำ
๓๑ มกราคม ๒๕๕๔

ณัฐวดี/ตรวจ
๓๑ มกราคม ๒๕๕๔

[๑] ราชกิจจานุเบกษา
เล่ม ๑๒๘/ตอนพิเศษ ๑๐ ง/หน้า ๑๙/๒๔ มกราคม ๒๕๕๔